S umata ansayen i xedmen i llufan seg melmi ad ilal sԑan azal acku yal ansay yettḥareb fellas xas di lahlak-is neɣ d ayen nniḍen, imi talalit n ugrud tagnit yeṣfraḥen akk tawacult n uxxam. Win ur nesԑi ara dderya xas yesԑa ayen ilaqen akken ad yeddir mi yal lweqt yettḥulfu am akken yella d acu i d -ixuṣṣen .Dderya i d s nettkmlen lferḥ i tawacult ; akken i d -qqaren imezwura «win ur nesԑi dderya meḥqur».